[{"text_idx": "#000000", "text": "Zornotzako Udalak eskerrak eman nahi ditu \u00abZornotzan JAN ALAI\u201dren bosgarren edizioan izandako parte-hartzeagatik"}, {"text_idx": "#000002", "text": "Amorebieta-Etxanoko Udalak eskerrak eman nahi dizkie herriko ostalariei eta herritarrei parte hartzeagatik. Aurreko urteetan egin izan duten bezala, lehiaketan gogotsu aritu dira eta hori, berez, bada udalerri osoarentzako saria. Jan Alaiko V. edizioan parte hartu duten Zornotzako 44 taberna eta jatetxeek 60.000 pintxo inguru saldu dituzte lehiaketak iraun duen bost egunetan.\nUrtza tabernan \u201cNext!\u201d izenaz atondutako pintxoa izan da \u201cZornotzan Jan Alai\u201d txapelketaren bosgarren edizioko pintxorik berritzaileena epaimahaikideen aburuz. Herri-pintxorik onena, berriz, lehiaketan parte hartu duten herritarren bozketa bidez izendatua, Propi erretegiko \u00abPropi fua-kua\u00bb izenekoa izan da. Eta, azkenik, Propi erretegiko Mikel zerbitzariaren lana ere nabarmendu da."}]